V sobotu 21.10. sa v našej obci uskutočnilo Veľké jesenné upratovanie obce.Napriek nepriaznivému počasiu sa ráno o 9:00 hod. zišlo pred Obecným úradom niekoľko vytrvalých dobrovoľníkov, ktorých neodradil dážď ani chlad. Spoločnými silami sme vyčistili našu obec i jej okolie. Na všetkých dobrovoľníkov čakalo po ťažkej práci pohostenie a teplý guláš na poľovníckej chate.Veľmi pekne ďakujeme všetkým, ktorí prišli a tešíme sa, že i v dnešnej uponáhľanej dobe sa nájdu ľudia, ktorým záleží na zdravom a čistom životnom prostredí.